
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1850 στρεμμάτων στη θέση «Καλιο- 
χώρι - Τασούλα» περιφ. Κοινότητας Περιβλέπτου Νομού Μα¬ 
γνησίας.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Ερμούπο- 


λης νήσου Σύρου (Ν. Κυκλάδων). 2 

ΑΠΟΦΑΣΕΙΣ 

Τροποποίηση του γενικού πολεοδομικού σχεδίου (ΓΠΣ) του Δήμου 
Γλυφάδας (Ν. Αττικής). ν . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2597 (1) 

Κήρυξη αναδασωτέας έκτασης 1.850 στρεμμάτων στη θέση «Καλιο- 
■ χώρι - Τασούλα» περιφ. Κοινότητας Περιβλέπτου Νομού Μαγνη¬ 
σίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν.3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το 
Ν.Δ.532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν.998/79 περί προστασίας των Δασών κ.λ.π. 
και ειδικότερα: 

α) Του άρθρου 41 παρ. 1 και 3, β) Του άρθρου 38 παρ. 1. 


4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 5772/12.11.92 πρόταση του Δασαρχείου Βόλου με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την με αριθ. 14650/87 απόφαση του Νομάρχη Μαγνησίας, με 
την οποία ανατέθηκε η αρμοδιότητα υπογραφής των αποφάσεων κηρύ- 
ξεως εκτάσεων ως αναδασωτέων, στον Δ/ντή Δασών Μαγνησίας, απο¬ 
φασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής και την αποκατάσταση με φυσική αναγέννηση της βλά¬ 
στησης που καταστράφηκε από πυρκαϊά τη δημόσια δασική έκταση εμ- 
βαδού χιλίων οκτακόσιων πενήντα (1.850) στρεμμάτων που βρίσκεται 
στη θέση Παλιοχώρι - Τασούλα Κοινότητας Περιβλέπτου, προσδιορίζε¬ 
ται από τα στοιχεία Α + Γ και έχει όρια: 

Τμήμα Α’: 

Ανατολικά: Αγροτική έκταση. 

Δυτικά: Με δρόμο Περιβλέπτου - Ελευθεροχωρίου και δασική 
έκταση. 

Βόρεια: Αγροτική έκταση και δρόμο Περιβλέπτου - Ελευθεροχω¬ 
ρίου. 

Νότια: Δασική έκταση. 

Τμήμα Γ’: 

Ανατολικά: Δασική έκταση. 

Δυτικά: Δασική έκταση. 

Βόρεια: Δασική έκταση. 

Νότια: Δασική έκταση. 

όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 17 Νοεμβρίου 1992 

Με εντολή Νομάρχη 
Ο Διευθυντής Δασών κ.α.α. 

ΚΩΝ. ΣΑΚΕΛΛΑΡΙΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Ερμούπολης 

νήσου Σύρου (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «περί καθορισμού 
ανωτάτου ορίου συντελεστού δόμησης κ.λ.π.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του 
Ν.880/1979» (Α' 138) όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν.880/1979» (Α' 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α’ 
163). 

4. Τις διατάξεις του άρθρου 23 παρ. 1 (εδ. ιδ) του Ν.1558/1985 
«Κυβέρνηση και Κυβερνητικά Όργανα» (Α' 137). 

5. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων, Χρήστου Κατσιγιάννη» (Β' 702). 

6. Την 1851/1992 πράξη συναίνεσης ενώπιον της Συμβολαιογρά¬ 
φου Αθηνών Θεοδώρας Ράλλη, της Μαρίας Καμπάνη, αποκλειστικής 
κυρίας του παρακάτω περιγραφομένου ακινήτου. 

7. Την 525/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος, 

8. Την 36838/23.7.1992 απόφαση του Υφυπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης. 

9. Την κατόπιν αυτοψίας των υπαλλήλων Ελ. Καστρήσιο και Ελ. 
Βέη, επιβεβαίωση των εμπλεκομένων στον υπολογισμό του μεταφερό- 
μενου συντελεστή δόμησης στοιχείων του ακινήτου που βρίσκεται εντός 
του ρυμοτομικού σχεδίου Δήμου Ερμούπολης νήσου Σύρου (Ν. Κυκλά¬ 
δων) και επί της οδού Παπαδάμ αριθ. 7, με πρόταση του Υφυπουργού 
Περιβάλλοντος Χωροταξίας και Δημοσίων Έργών, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 

ρυνομένου) που βρίσκεται εντός του ρυμοτομικού σχεδίου Δήμου Ερμού¬ 
πολης νήσου Σύρου (Ν. Κυκλάδων) και ειδικότερα επί της οδού Παπα¬ 
δάμ αριθ. 7, έχει χαρακτηρισθεί ως διατηρητέο με το από 11.5.1990 
Π. Δ/γμα (Δ' 297) και του οποίου την αποκλειστική κυριότητα έχει η 
παραπάνω συναινούσα στη μεταφορά του συντελεστή δόμησης Μαρία 
Καμπάνη, όπως το βαρυνόμενο ακίνητο φαίνεται με στοιχεία Α, Β, Γ, 
Δ, Ε, Ζ, Η, Α στο σχετικό προϊστάμενο της Διεύθυνσης Τοπογραφικών 
Εφαρμογών με την 92996/1992 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. , 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 426,29 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,1. 

δ. Δομήσιμη επιφάνεια που αντιστοιχεί σ’ αυτό: 426,29 τ.μ. X 2,1 
= 895,21 τ.μ. 

ε. Δομημένη επιφάνεια: 587,47 τ.μ. εκ των οποίων 270,11 τ.μ. στο 
ισόγειο και 317,36 τ.μ. στους ορόφους. 

στ. Μεταφερόμενη δομήσιμη επιφάνεια: 307,74 τ.μ. (28.29 τ.μ. 
από ισόγειο και 279,45 τ.μ. από ορόφους). 

Άρθρο 2 

Εγκρίνεται η χορήγηση τίτλου δικαιώματος μεταφοράς συντελεστή 
δόμησης στο όνομα της Μαρίας Καμπάνη για εμβαδόν 307,74 τ.μ. 
(28,29 τ.μ. από ισόγειο και 279,45 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Νοεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ' 

ΥΠΟΥΡΓΕΙ Ο ' ' 
,ΕΊίίίΜΚ ΕΡβΙ/ΕΜ 4 ίΒΕίΚΙ ΪΓΗ 


ΕΜΒΑΔΟΜ ΕΤΡΙΚΟ _ 

Εμβαδόν οικοπέδου (ΑΘΓΔΕΖΗΑΙ: Λ ·.— ■ . . — 

Ε = ΐ6χ (4.00x060+590x165+095x2.60+ 

+ 590x335+1015x185+495x3.00+ 

+12.80Χ 2.15+ 340 χ285 + 12.60χ 295+1595x440+ 

+835x230+500x035+435* 3.60 = 4Ζ^29ϋ£ 

Καλυπτόμενη επιφανέια.(α.0.ΓΔ£.ι.θ.(1εΖ6γ.β.α) 

.· +1290x6.10+970x400+ 835x230+5.00x035+ 435x360)= 270 11 η* 


^ΠΟΜ,ΝΗΜΑ^ 

ΙΕΧΙΟΝΤΕ/ί ΟΡΟ. ΔΟΜΗΣΗΣ βασει 


ΠΔ. 19.1 'Ί4 -2-19 76 
Π.Λ. Ν 1577· 18 - 12 - 

• 85 (ΦΕΚ 

Ελάχιστο πρόσωπο 

10 μ. 

Ελάχιστο βάθος 

15μ · 2 

Ελάχιστο εμβαδόν 

200 μ ά 

Ανώτατο εττιτρεπναενο ύψος 

Αριθμός ορόφων: 

3 

Επιτρεπόμενη κάλυψη 70% 

Επιτρεπόμενος Σ.Δ. 

2.1 


Ν8 /1973 και Ν 133^/83 


11.00 μ. 


Σιοιχε'ια _ Οικοπέ δου 

Επιφάνεια οικοπέδου I ΛΒΓΔΕΖΗΑ): Ε =4£&.,2&μ? 
Εμβαδόν υπογείου: (γ ο ηκ/δγ) 6 = ^068^ 
Εμβαδόν ισογείου (σβ.ΓΛ Ε.ι.·θζε.7.6.γ:β.α) =,270,1,1 .μ 2 , 
Εμ βαδόν Α' ορόιρου (α.ν>1ι.θ.ζ.ε.4δ.γ.β.α): £ = 243 72α 2 
Εμβαδόν 0 ορόφου (αμλμνξα): Ε =.7,3.6 4μ 2 _ 

Επιτρεπόμενη δόμηση: 2.1 χ 426.29 = 895.21 μ^ 2 


Υπάρ>ρυσα δόμηση : 27011 1 ·243-72+73.64- 587.47μ_ 

Υπόλοιπο μελλοντικής δόμηα.ης; 307.74μ 2 

Ογκος υπογείου Ε= 70-68 χ 2.65- 187-30 μ* 

Ογκος ισον-ίου Ε:· 2/0.11x395 "1066.93 μ* 

Ογκος Α ομοφου Ε. - 7-13 77>.290- 950.50 μ* 

Ογ κος β ορόφου Ε--/3Υ 4 χ.3.10 - 250 37 μ* 

-Κατασταση οικίας ιμιιερ».ιπωμενη 
-Χαρακτηρισμός Διατηρν.εου βασει αποφασεως 
γΜ. ΑΙΓΑΙΟΥ 1557/11 '5-90«ΐ:Κ 297Δ / 5 6 90) 

Ο υπογγκγραμμένος ΖΛΝΝΠΣ ΜΙ X ΑΛΟΒΙΤε Πολι¬ 
τικός ,ιιίχανικΰς ΕΜΜ, δηλώνω υπευθυνα 'ι'χωρί¬ 

ζοντας τις διατάξεις του νόμου 651^77 οτι το 
υπο στοιχεία ΛΒΓΔΕΖΗΑ οικόπεδο ιδιοκτησίας 
Μαρίας Καμπανη , στη γωνία των οδών Λεωτσά- 
κου και Παπαδάμ,είναι άρτιο και οικοδομήσιμο 
κατά κανόνα διότι ευρίσκεχαι εν.χός σχεδίου 
πόλεις Ερμουπόλεως στην τομέα Α.εχει εμβαδόν 
Δ 2591 μ 2 > 200 μ? δεν ρυμο τομείται και τα όμορα είναι 
άρτια και οικοδομήσιμα κατά κανόνα και κατα 
παρέκκλιση 

ο υπευθυνως δηλων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 95271/6989 (3) 

Τροποποίηση του γενικού πολεοδομικοΰ σχεδίου (ΓΠΣ) του Δήμου Γλυ¬ 
φάδας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «επέκταση πολεο- 
δομικών σχεδίων, οικιστική ανάπτυξη και σχετικές ρυθμίσεις» (Α 33). 

2. Τις διατάξεις του άρθρου 23 παρ. 1 εδ. ιδ του Ν.1558/1985 
«Κυβέρνηση και Κυβερνητικά Όργανα» (Α’ 137). 

3. Τις διατάξεις των άρθρων 3, 4 και 5 (παρ. 3 και 4) του 
Ν. 1515/85 «ρυθμιστικό σχέδιο και πρόγραμμα προστασίας περιβάλ¬ 
λοντος της ευρύτερης περιοχής της Αθήνας» (Α' 18). 

4. Τις διατάξεις του άρθρου 19 παρ. 1 του Ν.1849/1989 «επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής κατοικίας και άλλες διατάξεις» (Α' 113). 

5. Την 39962/1037/16.5.1990 απόφαση του Τπουργού Περι¬ 
βάλλοντος Χωροταξίας και Δημοσίων Έργων. «Άσκηση αρμοδιοτήτων 
από τον Οργανισμό Αθήνας» (Β' 327). 

6. Το 1852/5.3.1992 έγγραφο του Οργανισμού της Αθήνας προς 
τους αρμόδιους φορείς. 

7. Το 2355/21.5.1991 έγγραφο του Οργανισμού της Αθήνας προς 
το Δήμο Γλυφάδας. 

8. Το 5112/17.9.1991 έγγραφο του Οργανισμού της Αθήνας προς 
τη Δ/νση Προστασίας Δασών και Δ.Π. του Υπουργείου Γεωργίας. 

9. Το 518346/19.5.1989 έγγραφο του ΕΟΤ. 

10. Τις 322/1991, 99/1992 και 120/1992 γνωμοδοτήσεις του 
Συμβουλίου Γλυφάδας. 

11. Το γεγονός ότι οι υπόλοιποι φορείς δεν απάντησαν μέχρι σήμερα. 

12. Τις διατάξεις του άρθρου 29Α του Ν.1558/1985 όπως αυτό 
προστέθηκε με το άρθρο 27 του Ν.2081/92 (Α' 154) και το γεγονός 
ότι από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού 2. 

13. Τις 5/συν. 7/20.2.92 και 5/συν. 7/4.6.92 γνωμοδοτήσεις της 
Εκτελεστικής Επιτροπής του Οργανισμού της Αθήνας, αποφασί¬ 
ζουμε: 

Εγκρίνεται η τροποποίηση του γενικού προλεοδομικού σχεδίου του 
Δήμου Γλυφάδας (Ν. Αττικής), που έχει εγκριθεί με την 51031/ 
3107/13.7.1989 απόφαση του Υπουργού ΠΕΧΩΔΕ «έγκριση γενικού 
πολεοδομικού σχεδίου του Δήμου Γλυφάδας (Ν. Αττικής)» (Δ' 474) με: 

Α. Την επέκταση των ορίων αυτού για την ένταξη στο σχέδιο ενός 
Ο.Τ. του θύλακα της περιοχής Αιξωνής στην πολεοδομική ενότητα «8» 
και την ένταξη στο σχέδιο ζωνών άλλων χρήσεων πλην κατοικίας και ει¬ 
δικότερα: 

Των περιοχών «Γκολφ» και «Αστεριών» και της παραλιακής ζώνης 
όπως φαίνεται στον χάρτη Π1 σε κλίμακα 1:10.000 και Β. τον καθορι¬ 
σμό χρήσεων γης ως εξής: 

1. Στην περιοχή «Γκολφ» επιτρέπεται η «ελευθέρων χώρων - αστικού 
πρασίνου» σύμφωνα με το άρθρο 9 του από 23.2.87 Π. Δ/τος (Δ' 166). 

Στην περιοχή των «Αστεριών» επιτρέπεται η χρήση Τουρισμού - ανα¬ 
ψυχής σύμφωνα με το άρθρο 8 του παραπάνω Π. Δ/τος με εξαίρεση τις 
κατοικίες, εμπορικά καταστήματα, κτίρια κοινωνικής πρόνοιας, κτίρια 
στάθμευσης, πρατήρια βενζίνης, εγκαταστάσεις μέσων μαζικών μετα¬ 
φορών. 

Στην παραλιακή ζώνη επιτρέπεται η χρήση Τουρισμού αναψυχής 


σύμφωνα με το άρθρο 8 του από 23.2.87 Π. Δ/τος με εξάρεση τους ξε¬ 
νώνες, ξενοδοχεία, κατοικίες, εστιατόρια, κέντρα διασκέδασης - αναψυ¬ 
χής, κτίρια και γήπεδα στάθμευσης εγκαταστάσεις μέσων μαζικών με¬ 
ταφορών. 

Καθορίζεται η χρήση γενικής κατοικίας σύμφωνα με το άρθρο 3 του 
από 23.2.87 Π. Δ/τος (Δ’ 166) στις ιδιοκτησίες που έχουν πρόσωπο 
στους παρακάτω άξονες του βασικού και δευτερεύοντος οδικού δικτύου 
και σε βάθος ενός οικοπέδου με εξαίρεση τα ξενοδοχεία και τους ξενώ¬ 
νες. 

Λεωφ. Βουλιαγμένης: Σε όλο το μήκος. 

Λεωφ. Ποσειδώνος: Από Πανδώρας μέχρι την οδό Πρίγκηπος Πέ¬ 
τρου. Στις ιδιοκτησίες που έχουν πρόσωπο επί της Ποσειδώνος επιτρέ¬ 
πεται η χρήση γενικής κατοικίας με εξαίρεση τα καταστήματα. 

Γούναρη: Από την Υμηττού μέχρι την Ανθέων - Μετσόβου. 

Λαμπράκη: Από τη Βουλιαγμένης μέχρι την Κύπρου. 

Αθηνών: Από Λεωφ. Βουλιαγμένης μέχρι Γούναρη. 

Ανθέων: Μετά την Γούναρη. 

Μυστρά, Μουσών, Υμηττού, Ελευθ. Ανθρώπου, Κων. Αθανάτου. 

Λασιθίου: Από Ανθέων έως Αγησιλάου. 

Αρχιπελάγους: Από Προύσης έως Δαρδανελλίων. 

Επίσης στο πρώτο Ο.Τ. επί της οδού Ζέππου και στο πρώτο Ο.Τ. σε 
επαφή με το Πολεοδομικό Κέντρο, επιτρέπεται η χρήση γενικής κατοι¬ 
κίας. 

Την αλλαγή χρήσης πολεοδομικών κέντρων που βρίσκονται στις πο- 
λεοδομικές ενότητες 4 και 12 και τμήματα πολεοδομικών κέντρων που 
βρίσκονται στις Π.Ε. 2, 3, 4 και 8 και το καθορισμό χρήσης αμιγούς 
κατοικίας στις περιοχές αυτές εκτός από τα τμήματά τους που αποτε¬ 
λούνται από οικόπεδα που έχουν πρόσωπο επί αξόνων του βασικού και 
δευτερεύοντος οδικού δικτύου. 

3. Στην υπόλοιπη περιοχή του Δήμου καθορίζεται χρήση αμιγούς κα¬ 
τοικίας σύμφωνα με το άρθρο 2 του από 23.2.87 Π. Δ/τος (ΦΕΚ 166 
Δ'/87) με εξαίρεση τους ξενώνες. Ειδικότερα στην ΠΕ 11 και στο 
τμήμα της που περιλαμβάνεται μεταξύ ορίου του Δήμου με τον Δ. Ελλη¬ 
νικού και της οδού Σ. Καράγιωργα από το περιεχόμενο του άρθρου 2 
του παραπάνω Π. Δ/τος επιτρέπονται μόνο οι χρήσεις: Κατοικία, θρη¬ 
σκευτικοί χώροι, πολιτιστικά κτίρια, κτίρια κοινωνικής πρόνοιας. Στις 
ΠΕ 1, 2, 3 και 4 υφιστάμενα επαγγελματικά εργαστήρια χαμηλής 
όχλησης παραμένουν. 

4. Αντίτυπο του παραπάνω πρωτοτύπου χάρτη που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
95271/1992 πράξη του δημοσιεύονται σε φωτοσμίκρυνση με την πα¬ 
ρούσα απόφαση. 

5. Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό, οικοδο¬ 
μικές άδειες που έχουν εκδοθεί σύμφωνα με τις προγενέστερα ισχύουσες 
διατάξεις, ή έχει υποβληθεί στην αρμόδια Πολεοδομική Αρχή ο πλήρης 
φάκελλος με τα απαραίτητα για την έκδοσή τους στοιχεία μέχρι την 
ημερομηνία δημοσίευσης της παρούσας εκτελούνται όπως εκδόθηκαν ή 
εκδίδονται, βάσει των υποβληθέντων στοιχείων σε συνδυασμό με τις 
διατάξεις του Ν.1577/1985 «Γενικός Οικοδομικός Κανονισμός». 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

